open-index/open-wikipedia-markdown huggingface dataset:
Viet Minh

[miniatura|A bandeira do Việt Minh e tamén a do [Vietnam do Norte entre 1945 e 1955.]]
O **Việt Minh** foi unha coalición pola independencia nacional vietnamita formada en Pac Bo, o 19 de maio de 1941. O Việt Minh foi formado orixinalmente para buscar a independencia de Vietnam con respecto a Francia (ata 1954 formou parte da Indochina Francesa). Cando comezou a ocupación xaponesa do Vietnam, durante a segunda guerra mundial o Việt Minh combateu contra o Xapón con apoio dos Estados Unidos e da República Popular Chinesa. Despois da devandita guerra, o Việt Minh opúxose á reocupación de Vietnam levada a cabo por Francia e, máis tarde, combateu contra os Estados Unidos na Guerra de Vietnam. A liga estivo dirixida por Ho Chi Minh.

## Formación do Viet Minh 
Tras unha longa viaxe, Ho Chi Minh regresou a Vietnam tras 20 anos o 8 de febreiro de 1941, a Pac Bo. Inmediatamente convocou un pleno do Partido Comunista de Vietnam no cal se decidiu crear unha ampla fronte política para loitar contra os ocupantes xaponeses, que durante a segunda guerra mundial controlaron o territorio, e o poder colonial francés, que exercera o mando da Indochina Francesa dende 1859. As fontes de ingresos para financia-la coalición debían de ser, así mesmo, o máis amplas posible. Para lograr o apoio financeiro do goberno chinés, controlado polo Kuomintang, decidiuse reactivar unha organización revolucionaria que fora recoñecida por ese goberno en 1936, pero que, por falta de fondos, non existira máis que no papel. Oficialmente, a organización era independente do Partido Comunista. A organización chamouse *Việt Nam Ðộc Lập Ðồng Minh Hội* ou **Viet Minh**.
Os Muíños, Vilapedre, Vilalba

**Os Muíños** é un lugar da parroquia de Vilapedre, no concello lugués de Vilalba, na comarca da Terra Chá.

## Lugares e parroquias 
### Lugares de Vilapedre 
### Parroquias de Vilalba 
## Véxase tamén 
### Outros artigos 
*Lugares de Vilalba
Ratatouille

A **ratatouille** é unha especialidade culinaria francesa, elaborada cun guisado de diversos vexetais e orixinaria da cidade de Niza aínda que tamén a encontramos na zona da Provenza. Con diferentes nomes e matices locais, existe en moitos países. Pode tomarse fría ou quente, soa ou como complemento de carnes e peixes.

## Orixe 
A palabra *ratatouille* vén do Occitano ''*. Utilízase tamén na súa forma francesa en todas as linguas, incluíndo o inglés. A ratatouille tamén se denomina *Valentine* no sur de Francia e piperade en Euskadi. Elaborada con allo, olivas e cebolas, coñécese como "Bohémienne Languedocienne". A súa orixe está na área da Provenza e arredor da cidade de Niza. Orixinalmente, a palabra *ratatouille* refírese dende 1778 a un guisado heteroxéneo. A abreviatura *rata'' utilízase no argot militar francés para designar unha mestura de fabas ou feixóns, patacas e legumes mesturados con talladas de carne normalmente graxenta. O "rata" é de feito un prato típico do rancho militar, sinxelo e rápido de facer.

## Elaboración e consumo 
miniatura|dereita|Prato de ratatouille.
A ratatouille está composta de legumes cocidos, sobre todo berenxenas, cebolas, cabazas, pementos, tomates e allo. Como en calquera receita xenérica, non hai unha composición exacta senón uns principios xerais a seren observados.

Para cociñala, hai dous métodos son posíbeis: cociñar todos os legumes ou vexetais xuntos ou realizar a súa cocción un a un primeiro e mesturalos ao remate da preparación. Os defensores da tradición provenzal como os chefes Vergé ou Gedda defende este método por partes.

A ratatouille é xeralmente servida como gornición acompañando carnes ou peixes, mais tamén pode ser servida como prato principal acompañada de arroz ou pan).

Tradicionalmente, é aconsellábel tomala con viños brancos, rosados ou tintos orixinarios da Provenza.

## Variantes 
Noutros países da área mediterránea, tamén preparan pratos similares:
* Cataluña: Samfaina
* Mallorca: Tombet
* Castela A Mancha: Pisto
* Malta: Kapunata
* Italia: Caponata
* Hungría: Lecsó
* Bulgaria: Ghiveci
* Romanía: Ghiveci
* Grecia: Briam (incluíndo patacas)
* Croacia: Đuveč (con feixón verde e arroz)
* Serbia: Đuveč (con feixón verde e arroz)
* Turquía: Imán Bayildi (presentada nunha berenxena reenchida)

## Galería de imaxes 

Ficheiro:Ratatouille.jpg|Ratatouille
Ficheiro:Tonyina amb samfaina.jpg|Samfaina e atún
Ficheiro:Tombet6116.JPG|Tombet
Ficheiro:Pisto.jpg|Pisto manchego con ovos fritos
Ficheiro:Letscho-mit-Grillfleisch-un.jpg|Lecsó

## Notas 
## Véxase tamén 
### Outros artigos 
* Gastronomía de Francia
* Gastronomía de Italia

### Ligazóns externas 
* Les légumes et la santé Exemple de la ratatouille Comparaison avec les savoirs antiques, 2002, arquivo Wikiwix. 
* Ratatouille (CuisineAZ.com)  
* Receita de ratatouille, portal Cuisine traditionnelle française (www.cuisine-france.com)
Ratatouille (videoxogo)

***Ratatouille*** é un videoxogo baseado no filme de Pixar, *Ratatouille*. O xogo foi desenvolvido pola Heavy Iron Studios e publicado por THQ, Nintendo (Gamecube) e SCEA (PS2 e PS3) o 26 de xuño de 2007, dous días antes da primeira exhibición do filme en Rusia (primeiro país a estrealo). Ratatouille foi inicialmente lanzado en doce plataformas - Wii, Nintendo DS, PlayStation 3, PlayStation 2, PSP, Xbox 360, Xbox, Nintendo GameCube, Game Boy Advance, Windows, Mac OS X, e móbil - facendo do xogo o maior lanzamento multiplataforma da historia da THQ.

O xogo é do estilo plataforma para todas as versións, con excepción dos celulares, PSP, DS e GBA que posúen interfaces gráficas diferenciadas.

## Véxase tamén 
### Outros artigos 
* Ratatouille (filme)
* PC
* PSP
* Teléfono móbil
* Wii
* Xbox 360

### Ligazóns externas 
* Ficha en MobyGame
-819

## Acontecementos 
* Xoás toma o control da administración do reino de Xudá e decide poñer remedio a certas desordes debidas á neglixencia dos sacerdotes que estaban no poder.
* Ano da fundación de Roma segundo Timeo de Tauromenio.

## Nacementos 
*

## Mortes 
*

## Outros 
*

Historia ano a ano
-818

## Acontecementos 
* Petubastis I comeza o seu reinado en Leontópolis, no delta do Nilo, e dá inicio á XXIII dinastía de Exipto.
## Nacementos 
*

## Mortes 
*

## Outros 
*

Historia ano a ano
-596

## Acontecementos 
* Telecles convértese en arconte de Atenas.
* Uns mariños fenicios comezan a circunnavegación de África por encargo do faraón Neco II.
## Nacementos 
*

## Mortes 
*

## Outros 
*

Historia ano a ano
Ratatouille (banda sonora)

***Ratatouille*** é a banda sonora orixinal (BSO) da película *Ratatouille*, premiada co Óscar á Mellor Película de Animación en 2007. Foi lanzada pola empresa Walt Disney Records e composta enteiramente por Michael Giacchino. A canción "Le Festin" é o tema central do filme e foi interpretada pola cantante francesa Camille, que recibiu unha designación ao "World Soundtrack Award" pola súa participación. Este é o único tema do álbum con interpretación vocal dado que o resto das outras 23 son totalmente instrumentais.

Este álbum deulle a Giacchino unha designación para o Óscar á mellor banda sonora e o seu primeiro premio Grammy na mesma categoría.

## Lista de cancións 
## Ficha técnica 
## Véxase tamén 
### Ligazóns externas 
* “Le Festin” en YouTube.
Primeira División do Perú

A **Primeira División do Perú**, anteriormente coñecido como **Campionato Descentralizado**, é a primeira división da liga profesional de fútbol que se disputa no Perú, organizado pola *Asociación Deportiva de Fútbol Profesional*, organismo que pertence á Federación Peruana de Fútbol. Recibe o nome de **Copa Movistar** por mor do seu patrocinador principal.

O torneo fundouse en 1912, e até o ano 2022 lévanse disputadas 105 tempadas. Os clubs máis laureados na historia do campionato son o Club Universitario de Deportes (26 títulos), o Club Alianza Lima (25 títulos) e o Club Sporting Cristal (20 títulos), ámbolos 3 clubs da cidade de Lima. O primeiro campión foi o Lima Cricket FC, mentres que o campión actual é o Alianza Lima.

Dende 1912 até 1965 foi un campionato no que só competían equipos da rexión de Lima e da veciña provincia de Callao. En 1966 foron convidados a competir na liga por vez primeira 4 equipos do resto do país, converténdose entón o "Campionato Peruano de Fútbol" no "Campionato Descentralizado de Fútbol Profesional". Entre os anos 1997 e 2008 o formato consistía en dous torneos, Apertura e Clausura, cunha final entre os dous gañadores (se era preciso) para definir cal era o campión. Dende 2009 o campionato consiste nunha liga de 16 equipos que disputan 30 xornadas, sendo campión o equipo que remata de líder na táboa clasificatoria trala derradeira xornada.

Os 3 primeiros clasificados na liga acadan o dereito a competir na Copa Libertadores do ano seguinte. Os seguintes 4 equipos da táboa acadan un posto para disputar a Copa Suramericana do ano seguinte. Os 2 últimos equipos da clasificación perden a categoría.
## Equipos 2012 
[320px|miniatura|dereita|Estadio Monumental, en [Lima.]]
[220px|miniatura|dereita|Estadio Inca Garcilaso, en [Cuzco.]]
A competición comeza en febreiro e remata en decembro. Os seguintes 16 equipos disputarán a edición 2012 do torneo:

## Palmarés 
Un equipo irrompeu recentemente con forza no palmarés do torneo peruano, o CD Universidad San Martín, con 3 títulos nos últimos 5 anos. Non obstante, o palmarés da liga segue a estar dominado polos 3 grandes clubs clásicos da cidade de Lima:

† = Equipo desaparecido. 

## Véxase tamén 
### Ligazóns externas 
* Federación Peruana de Fútbol 
* Estatísticas do fútbol peruano
Caio Antistio Veto

**Caio Antistio Veto** (en latín, *Gaius Antistius Vetus),* nado circa 40&nbsp;a.&nbsp;C., finado no ano 1 foi un senador e xeneral do Imperio Romano. Tamén foi nomeado cónsul no ano -6 xunto con Décimo Lelio Balbo.

## Traxectoria 
Fillo do cónsul Caio Antistio Veto, cónsul en -30. Empezou a súa carreira política como maxistrado monetario. Participou en Hispania nas Guerras cántabras entre 26&nbsp;a.&nbsp;C.-24&nbsp;a.&nbsp;C., onde se fixo cargo do mando en ausencia por enfermidade do emperador Augusto, quen acudira en persoa ao conflito. 

Xunto con Caio Firmio, loitaou nunha difícil campaña para someter as tribos galaicas nas partes boscosas e nas montañosas máis remotas da Gallaecia que bordean o Océano Atlántico, derrotándoas só despois dunha serie de duras batallas, aínda que se descoñecen os detalles desta campaña en particular.

Realizou campañas vitoriosas en Amaya, Bergida, Monte Vindio e Aracillum e foi gobernador da Hispania Citerior.

No 6&nbsp;a.&nbsp;C. foi nomeado cónsul ordinario, e máis tarde procónsul da provincia de Asia. Os seus dous fillos, Caio e Lucio, tamén foron cónsules.

## Notas 
## Véxase tamén 
### Bibliografía 
* Cassio Dione Cocceiano, *Storia di Roma*, LV, prólogo; LV, 9, 1.
* Prosopographia Imperii Romani A 771
Goslarita

A **goslarita** é a forma mineral do sulfato de zinc heptahidratado (**ZnSO4 · 7H2O**).
Descrito por primeira vez en 1847 nas minas de Rammelsberg, debe o seu nome á localidade de Goslar, situada aos pés do macizo de Harz (Alemaña).
**Galizinita** ou **gallicinita** son outros nomes que recibe este mineral.

## Propiedades 
A goslarita é un mineral incoloro ou de cor esbrancuxada que cristaliza no sistema ortorrómbico.
É soluble en auga e deshidrátase ao aire libre, polo que debe ser conservada nun recipiente cerrado ou en plástico.
Ten un sabor adstrinxente. É un mineral diagmanético.

En materiais artificiais existe unha serie completa entre goslarita e epsomita (MgSO4 · 7H2O).
No medio natural parece existir só unha substitución limitada de zinc por magnesio.

## Morfoloxía 
Aparece en forma de estalactitas, costras, ou tamén constituíndo agregados pulverulentos, granulosos ou fibrosos.

## Depósitos 
Son bastante escasos.
É un mineral secundario formado pola oxidación de minerais primarios de zinc en antigas minas de blenda.
Ademais de diversos depósitos situados en Alemaña, cabe sinalar os existentes na antiga Checoslovaquia, Francia, España —na mina Almagrera (Huelva)—, Perú —Cerro de Pasco— e Bolivia.

## Véxase tamén 
### Outros artigos 
* Lista de minerais
### Ligazóns externas 
* Goslarite (Mindat.org) 
* Goslarite Mineral Data (Webmineral) 
* Handbook of Mineralogy
Floro

**Lucio Anneo Floro** (en latín, *Lucius Annaeus Florus)* nado no século I, finado no século II, foi un historiador romano de orixe africana, autor do *Epítome da Historia de Tito Livio,* que é un resumo da obra de Tito Livio.

Amigo persoal de Hadriano, viviu durante moito tempo en Roma e en Tarraco (Hispania).

Foi autor do *Compendio da Historia Romana*, panexírico da gloria de Roma. Tamén foi unha das dúas fontes principais de información acerca das Guerras cántabras.

## Véxase tamén 
### Bibliografía 
*
Matthew Gray Gubler

**Matthew Gray Gubler**, nado en Las Vegas (Nevada) o 9 de marzo de 1980, é un actor, director, artista, e modelo estadounidense. É coñecido polo seu papel do xove xenio Spencer Reid na serie da CBS *Criminal Minds*, da cal tamén foi director de doce episodios.

## Filmografía 
## Véxase tamén
Iolanda Aldrei

**Iolanda Rodrigues Aldrei**, nada en Santiago de Compostela o 7 de xaneiro de 1968, é unha escritora galega.

## Traxectoria 
Licenciada en Filoloxía Hispánica pola USC e en Filoloxía Galego-Portuguesa pola Universidade da Coruña. Publicou nas revistas *Ólisbos*, *Nós* e *Cadernos do Povo* e participou en recitais. Como ensaísta publicado traballos sobre lingua e literatura en *Agália* e *Temas do Ensino*.

## Obras 
### Poesía 
* *A palavra no ar*, 1990.
* *Memória de nove luas*, 1994.
* *Grimório Azul de Samaná*, 2011.
* *O segredo de Sheela na Gig*, 2017.

### Narrativa 
* *Entrecontrar* (2020). Através Ed. 116 páxs. ISBN 978-84-16545-42-1

### Teatro 
* *Eva Perón*, 1994, con Ângelo Brea e Roberto Cordovani.

### Obras colectivas 
* *O mar de adentro*, 1990, Edicións do Dragón.
* *Oito e médio*, 1993, Edicións do Dragón.
* *Dezaoito*, 2011, Círculo Poético Aberto.
* *Mulheres entre poesia e luita*, 2011, Assembleia de Mulheres do Condado.
* *Sétimo andar*, 2012, A porta verde do sétimo andar - Cadernos de Q de Vian.
* *Versus cianuro. Poemas contra a mina de ouro de Corcoesto*, 2013, A. C. Caldeirón.
* *150 Cantares para Rosalía de Castro*, 2015, libro electrónico.
* *Aldeas sen voz*, 2016, Editorial Canela.

## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
Isolda Santiago

**Isolda Santiago Trillo**, nada en Mazaricos en 1960, é unha escritora e xornalista galega.

## Traxectoria 
Foi correspondente de *Faro de Vigo* en Lalín e colaborou en *La Voz de Galicia* e *Xornal Diario*. Obtivo o premio Dozón polas
nubes-91 ao mellor artigo en castelán por "Icaro se posó sobre Dozón»". En Radio Noroeste dirixiu o programa cultural *A arte de ler*. Publicou os seus poemas en *Festa da Palabra Silenciada* e *Trapa*, e na carpeta de Edicións do Dragón *Oito e médio*.

## Obras 
### Poesía 
* *Flor de tan mal xardín*, 1994, Espiral Maior.
* *Berce das estampas*, 1998, Espiral Maior.
* *Escrita oculta*, 2023, Chan da Pólvora.

### Obras colectivas 
* *Oito e médio*, 1993, Edicións do Dragón.
* *Chineses*, 1996, O Correo Galego.
* *Bestiario*, 1998, Edicións do Dragón.
* *Versos no Olimpo. O Monte Pindo na poesía galega*, 2013, Toxosoutos.

## Premios 
* Premio de poesía Fermín Bouza Brey no 1993, por *Flor de tan mal xardín*.
* Premio de poesía Avelina Valladares no 1998, por *Cando levante a brétema*.

## Notas 
## Véxase tamén 
### Bibliografía 
* 

* 

### Ligazóns externas 
* Biografía na web do IES Marco do Camballón
Plinio Corrêa de Oliveira

**Plinio Corrêa de Oliveira**, nado en São Paulo o 13 de decembro de 1908 e finado o 3 de outubro de 1995, foi un político, periodista e escritor brasileiro, fundador e ideólogo de "Tradição, Família e Propiedade" (TFP), movemento católico ultra conservador de dereita.

Iniciou a súa vida pública en 1933 e actuando como líder católico especialmente nas 'Congregações Marianas'. Foi un dos referentes do pensamento católico tradicionalista e conservador do século XX no Brasil.

Por medio da súa obra, buscou combater o comunismo e o progresismo relixioso. Escribiu diversas obras entre as cales se encontran *Em defesa da Ação Católica*, *Revolução e Contra-Revolução* e *Nobreza e Elites Tradicionais Análogas*.

Faleceu en 1995, o que provocou a fragmentación do movemento TFP en grupos independentes, entre os que encontramos *Arautos do Evangelho*, *Aliança de Fátima* e *Fundadores da TFP*, entre outros.

## Obras 
* *Em Defesa da Ação Católica* (1943, dúas edicións)
* *Via Sacra* (1951, 28 edicións)
* *Revolução e Contra-Revolução* (1959, 26 edicións)
* *Reforma Agrária - Questão de Consciência* (1960, dez edicións)
* *Acordo como Regime Comunista: Para a Igreja, esperança ou Autodemolição?* (1963, 77 edicións)
* *Declaração do Morro Alto* (1964, tres edicións)
* *Baldeação Ideológica Inadvertida e Diálogo* (1965, vinte edicións)
* *A Igreja ante a escalada da Ameaça Comunista-Apelo aos Bispos Silenciosos* (1976, catro edicións)
* *Tribalismo Indígena, Ideal Comuno-Missionário para o Brasil no Século XXI* (1977, nove edicións)
* *Sou Católico: Posso ser Contra a Reforma Agrária?* (1981, catro edicións)
* *O Socialismo Autogestionário: em vista do comunismo, barreira ou cabeça-de-ponte?* (1981, 178 edicións en 53 países)
* *As CEBs... das quais muito se fala, pouco se conhece - A TFP as descreve como são* (1982, seis edicións)
* *A Propriedade Privada e a Livre Iniciativa, no Tufão Agro-Reformista* (1985, dúas edicións)
* *Guerreiros da Virgem - A Réplica da Autenticidade / A TFP Sem Segredos* (1985, unha edición)
* *No Brasil,a Reforma Agrária leva a Miséria ao Campo e à Cidade - A TFP Informa, Analisa e Alerta* (1986, cinco edicións)
* *Projeto de Constituição Angustia o País* (1987, catro edicións)
* *Nobreza e Elites Tradicionais Análogas nas Alocuções de Pio XII ao Patriciado e à Nobreza Romana*(1993, once edicións).

## Véxase tamén 
### Ligazóns externas 
* Páxina da TFP 
* Páxina dos Fundadores da TFP  
* Revista Catolicismo 
* Libros, Artigos e Pronunciamentos de Plinio Correa de Oliveira 
* Instituto Plinio Corrêa de Oliveira
Shrek the Third

***Shrek the Third*** é un filme estadounidense de animación de DreamWorks dirixido por Chris Miller e Raman Hui, que se estreou no 2007.

## Sinopse 
Cando Shrek casou con Fiona, non caeu na conta de que tarde ou cedo acabaría sendo rei. Así, ó caer enfermo o seu sogro, o Rei Harold, Shrek corre o perigo de ter que abandonar o seu amado pantano para ocupa-lo trono; a menos que atope un herdeiro. Decide entón emprender unha viaxe con Burro e o Gato con Botas para encontrar a Arturo, o primo de Fiona. Mentres, en Moi Moi Arredado, o Príncipe Encantador recruta un exército de malvados para tomar o trono pola forza. Pero non contan con que Fiona e a Raíña Lillian tamén reuniron o seu grupo de heroínas para facerlles fronte.

## Personaxes 
* Mike Myers como Shrek
* Eddie Murphy como Burro
* Cameron Diaz como Princesa Fiona
* Antonio Banderas como Gato con Botas
* Justin Timberlake como Arthur "Artie" Pendragon
* Rupert Everett como Príncipe Encantador
* Eric Idle como Merlín
* Julie Andrews como Raíña Lillian
* John Cleese como Rei Harold
* Conrad Vernon como Home de xenxibre, Rumpelstiltskin, Cabaleiro sen cabeza
* Cody Cameron como Pinocchio, os Tres porquiños, Ogre Triplets e Bohort
* Jonathan Ross (UK)/Larry King (US) como Doris
* Christopher Knights como The Three Blind Mice
* Amy Poehler como Brancaneves
* Maya Rudolph como Rapunzel
* Megan Hilty como Brancaneves (Voz cantando)
* Amy Sedaris como Cinsenta
* Aron Warner como Gran Lobo Feroz
* Cheri Oteri como Bela dormente
* Ian McShane como Capitán Hook
* Susanne Blakeslee como Raíña Malvada
* Regis Philbin como Mabel
* Mark Valley como Ciclope
* Chris Miller como Mestre de marionetas
* Seth Rogen como Capitán de barco
* Tom Kane como Garda #1
* Kari Wahlgren como Vella dama
* John Lithgow como Lord Farquaad (visto nun flashback)
* John Krasinski como Lanzarote do Lago

## Galardóns e nomeamentos 
* 2007: Nomeada ós Premios BAFTA: Mellor filme de animación.

## Notas 
## Véxase tamén 
### Outros artigos 
* Listaxe de filmes baseados na lenda artúrica

### Ligazóns externas 
* Ficha na IMDb 
* Ficha en Filmaffinity
Shrek Forever After

***Shrek Forever After*** é un filme estadounidense de animación dirixido por Mike Mitchell que se estreou no 2010. Cuarta entrega (e derradeira) das aventuras do ogro verde de Dreamworks.

## Sinopse 
No canto de adicarse a escorrentar ós aldeáns como acostumaba facer, o ogro Shrek accede a autografar forcas de sementeira, pero é enganado ó asinar un pacto co afable negociador Rumpelstiltskin. De súpeto Shrek atópase nunha retorcida versión alternativa de Moi Moi Arredado, na que Fiona, que é unha ogro de caza, non o coñece, e outro tanto sucede con Burro; Rumpelstiltskin é o rei, e o Gato con Botas é obeso e preguiceiro. De Shrek depende salvar ós seus amigos, restaurar o seu mundo e recuperar o seu único e verdadeiro amor.

## Personaxes 
* Mike Myers como Shrek
* Eddie Murphy como Burro
* Cameron Diaz como Princesa Fiona
* Antonio Banderas como Gato con Botas
* Walt Dohrn como Rumpelstiltskin
* Conrad Vernon como Home de Xenxibre
* Aron Warner como Gran Lobo Feroz
* Christopher Knights Three Blind Mice
* Cody Cameron Pinocchio, Os tres porquiños
* Jon Hamm como Brogan, o ogro
* Craig Robinson como Cookie, o ogro
* Jane Lynch como Gretchen, o ogro
* Julie Andrews como Raíña Lillian
* John Cleese como Rei Harold
* Chris Miller como Espello Máxico, Señor Geppetto
* Kristen Schaal como Meiga cabaza, Meiga do palacio
* Mary Kay Place como Meiga garda
* Meredith Vieira como Meiga Broomsy
* Kathy Griffin como Taran
* Lake Bell como Meiga de patrulla, Meiga do carro #2
* Jeremy Steig como Pied Piper
* Larry King (US)/Jonathan Ross (UK) como Doris
* Regis Philbin como Mabel
* Ryan Seacrest como pai de Butter Pants
* Mike Mitchell como Butter Pants

## Galardóns e nomeamentos 
* 2010: Premios Annie: 5 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Tomás Mac Curtain

**Tomás Mac Curtain**, nado en Ballyknockane (condado de Cork) o 20 de marzo de 1884 e finado en Cork o 20 de marzo de 1920, foi un político irlandés vencellado ao Sinn Féin.

## Traxectoria 
Achegado dende moi novo ao movemento nacionalista irlandés, chegou a ser secretario da *Conradh na Gaeilge* en 1902, con só 18 anos. En 1911 uniuse ao Fianna Éireann e foi membro fundador dos Voluntarios Irlandeses. Durante o Alzamento de Pascua capitaneou un grupo de 1.000 homes en Cork o Domingo de Pascua, pero acabaron dispersándose ao recibiren ordes contraditorias dos mandos establecidos en Dublín. Durante a Guerra de Independencia Irlandesa ascendeu ao grao de comandante no IRA e foi elixido para o cargo honorífico de Lord Maior de Cork. Foi asasinado por efectivos da *Royal Irish Constabulary*, corpo de policía ao servizo das forzas británicas durante o conflito.

## Véxase tamén 
### Ligazóns externas 
* Biografía de Tomás Mac Curtain .
REC (filme)

***REC*** (estilado como ***[●REC]***) é un filme español de terror coescrito e codirixido por Jaume Balagueró e Paco Plaza, que se estreou no 2007. O filme foi rodado na cidade de Barcelona, e o título é unha abreviatura da palabra "record" que aparece na pantalla da cámara.

Balagueró e Plaza dirixiran previamente o documental de 2002 *OT: la película*. *REC* foi rodado cun estilo de metraxe atopada e a técnica da "shaky camera". No 2008, estreouse o seu remake estadounidense, *Quarantine*.

É o primeiro título da serie *REC*, que tivo tres secuelas; *REC 2* no 2009, *REC 3: Génesis* no 2012, e *REC 4: Apocalipsis* no 2014. A compañía española Filmax International foi a responsable da produción da franquía *REC* e do lanzamento dos catro títulos.

## Sinopse 
Cada noite, Ángela (Manuela Velasco), unha xove reporteira dunha televisión local, segue co seu cámara a un grupo profesional distinto. Esta noite tócalle entrevistar ós bombeiros e ten a segreda esperanza de poder ollar en directo un incendio. Pero a noite transcorre placidamente. Nestas, reciben a chamada dunha anciá que quedou pechada na súa casa, e non lle queda outra que seguilos durante a misión de rescate. No edificio onde vive a anciá, os veciños están moi asustados. A muller, encerrada no seu piso, lanza uns berros arrepiantes. Os bombeiros botan abaixo a porta e, seguidos por Ángela e o cámara, atopan á muller sen coñecemento, rodeada polos seus gatos. De súpeto, a muller lánzase sobre un bombeiro e trábao salvaxemente no pescozo. É só o comezo dun longo pesadelo e dunha dramática reportaxe única no mundo: cando os bombeiros se levan ó ferido, descobren que a única saída do edificio está bloqueada por orde das autoridades: o edificio foi posto en corentena e parece que un estraño virus se propaga no seu interior.

## Personaxes 
* Manuela Velasco como Ángela Vidal
* Ferrán Terraza como Manu
* Jorge-Yaman Serrano como Policía xove
* Pablo Rosso como Pablo
* David Vert como Álex
* Vicente Gil como Policía máis vello
* Martha Carbonell como Señora Izquierdo
* Carlos Vicente como Guillem Marimón
* María Teresa Ortega como Avoa
* Manuel Bronchud como Avó
* Akemi Goto como Muller xaponesa
* Chen Min Kao como Home xaponés
* María Lanau como Mari Carmen, nai de Jennifer
* Claudia Silva como Jennifer
* Carlos Lasarte como César
* Javier Botet como Tristana Medeiros
* Ben Temple como Doutor
* Ana Velasquez como Rapaza colombiana

## Galardóns e nomeamentos 
* 2007: Festival de Cine Fantástico de Sitges: Mellor director, mellor actriz (Manuela Velasco), Premio do Público.
* 2007: 2 Premios Goya: mellor actriz revelación (Manuela Velasco), mellor montaxe. Nomeada ós mellores efectos especiais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ensalada

A **ensalada** é a denominación xenérica dun conxunto de pratos fríos baseados nos vexetais fríos, pero admite combinacións, preparacións, presentacións e temperaturas moi diversas. Malia non ser un prato tradicional galego, si no mediterráneo, hoxe en día é frecuente. A máis común en Galicia combina leituga e tomate (con cebola se se gusta dela) aderezados principalmente con sal, aceite e vinagre (que pode ser substituído por limón). Adoita ser tomada como entrante ou como gornición do prato principal. Tamén pode constituír por si mesma o prato principal.

## Ingredientes habituais 
Unha ensalada ten tres compoñentes básicos:
* A base de folla verde. Pode ser outro vexetal.
* O mollo, con base de aceite e vinagre. 
* Os ingredientes complementarios (optativos).

A base da ensalada é xeralmente unha man de vexetais de follas verdes como as diversas variedades de leituga, col, herba dos cóengos, eiruga, agrón, espinacas, endivias e outros vexetais. Esta combinación básica pode complementarse con máis ingredientes como o atún en conserva, a cenoria, o ovo duro, os espárragos etc. Unha ensalada admite como ingredientes complementarios practicamente de todo: carne, peixe, legumes, queixos, froitas, millo doce, arroz, pastas, noces, abelás, piñóns, améndoas etc. As máis modernas tamén admiten froitas como o ananás, a mazá, a pera, froitos do bosque etc. Aínda que a maioría das ensaladas se toman frías, tamén hai modalidades con ingredientes mornos ou quentes. A vinagreta (aceite, vinagre e sal) pode suplirse por outros mollos como o limón, a maionesa, a salsa rosa etc.

Tamén se chaman ensaladas a outras combinacións baseadas nun vexetal (cocido ou cru) que se toma frío e sazonado cun mollo de aceite e vinagre (ou variantes) combinado con outros ingredientes (como xa se indicou). Deste xeito, fanse as ensaladas de pataca, feixóns, tomate etc.

## Galería de imaxes 

File:Ensalada_madrileña.jpg|Ensalada madrileña
File:Ensalada_malagueña.jpg|Ensalada malagueña
File:Ensalada_murciana_IMGP4187.JPG|Ensalada murciana
File:Ensalada-Tomate_y_queso.jpg|Tomate con queixo
File:Ensaladaedourada.JPG|Dourada acompañada de ensalada de gornición

## Véxase tamén 
### Bibliografía 
* Castro, X. (1998) *A lume manso: estudios sobre historia social da alimentación en Galicia*. Vigo: Galaxia.
* Cunqueiro, Á. (1973). *A cociña galega*. Vigo: Galaxia.
* Parada, C. (1982). *Recetas de cociña galega*. Vigo: Galaxia.
### Outros artigos 
* Gastronomía de Galicia
* Salsa (gastronomía)
* Ensalada grega
* Ensalada rusa
* Ensalada César
### Ligazóns externas 
* Receitas francesas de ensaladas 
* Receitas portuguesas de ensaladas
An Post

miniatura|dereita|200px|Cartel dunha oficina de An Post.

**An Post** é o provedor estatal de correo da República de Irlanda dende 1984. An Post ofrece un servizo postal universal a tódolos recunchos do país como membro da Universal Postal Union. Os servizos que presta inclúen os envíos de correspondencia, paquetería, contas de depósito, Swiftpost (un *all-Ireland* ao día seguinte de prestación de servizos), EMS (o servizo internacional de correo express).

## Historia 
An Post foi fundada en 1984 cando, baixo os termos da *Lei de Correo e Servizos de Telecomunicacións* de 1983, o servizo postal do Departamento de Correo e Telégrafos (P & T) dividiuse en dúas novas organizacións semiestatais, *An Post* e *Telecom Éireann* (actualmente Eircom). Actualmente, a pesar do descenso continuado dos prezos, An Post é un dos principais empregadores da República de Irlanda e constitúe o maior sector da administración pública do país.

## Véxase tamén 
### Ligazóns externas 
* Sitio web oficial
Kosmos 3

**Kosmos 3** (Космос 3 en ruso), tamén denominado **2MS N°1** e mencionado ocasionalmente como **Sputnik 13** en occidente, foi un satélite artificial soviético lanzado o 24 de abril de 1962 mediante un foguete Kosmos desde Kapustin Yar.

## Características 
Kosmos 3 foi o primeiro satélite da serie 2MS (de dous que voaron) e o terceiro do sistema de designación Kosmos. Foi inxectado nunha órbita inicial de 720&nbsp;km de apoxeo e 229&nbsp;km de perixeo, cunha inclinación orbital de 48,98 graos e un período de 93,8 minutos.

O satélite pesaba 330&nbsp;kg e foi deseñado para facer estudos meteorolóxicos, de comunicacións e sobre a radiación. Reentrou na atmosfera o 17 de outubro de 1962.

## Notas 
## Véxase tamén 
### Outros artigos 
* Kosmos 1 (foguete)
* Kosmos
* Kosmos 2I
* Kosmos 3M
Lord Mayor de Dublín

O **Lord Mayor de Dublín** (en irlandés *Ardmhéara Bhaile Átha Cliath*) é o título honorífico do Presidente (en irlandés *Cathaoirleach*) do Dublin City Council (órgano de goberno local da cidade de Dublín, capital da República de Irlanda). O titular da oficina é elixido anualmente polos membros do Concello.

## Notas
Xunta de Castela e León

A **Xunta de Castela e León** (en castelán: *Junta de Castilla y León*) é, segundo o Estatuto de Autonomía de Castela e León, o órgano de goberno e administración da comunidade autónoma de Castela e León e exerce a función executiva e a potestade regulamentaria.

Está formada polo presidente da Xunta, os vicepresidentes e os conselleiros. A función da Xunta é a de exercer o goberno e administración da comunidade.

A sede da Xunta de Castela e León atópase no Colexio da Asunción de Valladolid. Devandito edificio está situado na praza de Castilla y León, 1, no barrio de Covaresa.

## Presidencia 
A presidencia da Xunta é a máxima representación da comunidade, dirixe as accións da Xunta de Castela e León e coordina aos seus membros.

É elixida polas Cortes de Castela e León, pode ser destituída por estas se perde o apoio de máis da metade dos procuradores, e ten a capacidade de nomear e destituír os conselleiros. O seu mandato ordinario é de 4 anos.

### Lista de presidentes 
* Demetrio Madrid López (PSOE) (1983-1986)
* José Constantino Nalda García (PSOE) (1986-1987)
* José María Aznar López (Alianza Popular) (1987-1989)
* Jesús María Posada Moreno (PP) (1989-1991)
* Juan José Lucas Giménez (PP) (1991-2001)
* Juan Vicente Herrera Campo (PP) (2001- )

Na etapa preautonómica, o Consello Xeral de Castela e León (1978-1983) estivo presidido por Juan Manuel Reol Tejada (UCD) durante o período 1978-1980 e por José Manuel García-Verdugo Candón (UCD) durante o período 1981-1983.

## Competencias transferidas 
* Sanidade
* Universidades
* Educación (non universitaria)
* Agricultura
* Emprego
* Servizos Sociais

## Notas 
## Véxase tamén 
### Outros artigos 
*Cortes de Castela e León
*Estatuto de Autonomía de Castela e León

### Ligazóns externas 
* Xunta de Castela e León 
* Consello Consultivo de Castela e León
Concilios de Toledo

**Concilios de Toledo** é o nome que reciben os dezaoito concilios celebrados en Toledo entre o ano 397 e o 702, e salvo o primeiro, acaeceron durante a dominación visigoda da Península Ibérica. Na España Visigoda existiron asembleas de representación colectiva: o chamado *Senatus* e os Concilios de Toledo.

As reunións visigodas conciliares foron de dúas clases: provinciais, que agrupaban o episcopado provincial baixo a presidencia metropolitana; e xenerais, que agrupando os bispos do reino, trataban temas de interese común.

Estas asembleas político-relixiosas da monarquía visigótica eran convocadas polo Rei e presididas polo Arcebispo máis antigo (posteriormente polo de Toledo), onde a representación se reducía ás altas xerarquías eclesiásticas e á nobreza.

O III Concilio de Toledo de 589, presidido polo bispo Masona, foi o primeiro en ter carácter xeral, e nel decidiuse o abandono do arianismo polos xerarcas visigodos e a conseguinte incorporación política dos hispanorromanos, momento no que se produciu a conversión de Recaredo e os godos ao catolicismo.

No IV Concilio de Toledo de 633 sancionouse o carácter electivo da monarquía visigoda. Durante estes Concilios tomáronse decisións respecto aos límites do poder real, pero moitos foron usados para legalizar golpes de forza e usurpacións, e algúns impuxeron medidas represivas contra os xudeus, como o XVII Concilio de Toledo do ano 694.

## Concilios 
## Véxase tamén 
### Ligazóns externas 
* https://web.archive.org/web/20070322030557/http://usuarios.advance.com.ar/pfernando/DocsIglMed/Concilios_Toledanos.html
(500) Days of Summer

***(500) Days of Summer*** é un filme estadounidense dirixido por Marc Webb que se estreou no 2009. Presentada en Sundance 2009, foi o filme indi sorpresa do 2009, unha ópera prima dun coñecido director de vídeos musicais que conseguiu máis de 30 millóns de dólares de recadación.

## Sinopse 
Tom (Joseph Gordon-Levitt) é un xove que se namora perdidamente dunha rapaza (Zooey Deschanel). Lamentablemente, ela non cre no amor.

## Personaxes 
* Joseph Gordon-Levitt como Tom Hansen
* Zooey Deschanel como Summer Finn
* Chloë Grace Moretz como Rachel Hansen
* Geoffrey Arend como McKenzie
* Matthew Gray Gubler como Paul
* Clark Gregg como Vance
* Rachel Boston como Alison
* Minka Kelly como Autumn
* Maile Flanagan como Rhoda
* Patricia Belcher como Millie
* Richard McGonagle como Narrador
* Olivia Bagg como de pequena

## Galardóns e nomeamentos 
* 2009: 2 nomeamentos ó Globo de Ouro: Filme - Comedia ou musical e actor (Joseph Gordon-Levitt).
* 2009: Premios Independent Spirit: Mellor guión. 3 nomeamentos.
* 2009: NBR - National Board of Review: 2 Premios, incluíndo un dos 10 mellores filmes.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Zombie (canción)

"**Zombie**" é unha canción da banda irlandesa de rock alternativo The Cranberries, lanzada en 1994 como sinxelo. A música foi escrita por Dolores O'Riordan e é un tema protesta que fala do Conflito de Irlanda do Norte e do Alzamento de Pascua de 1916. A canción foi escrita como protesta polo atentado perpretrado polo IRA na cidade inglesa de Warrington en 1993, no que morreron dous rapaces. Consagrouse como un dos temas máis coñecidos de The Cranberries. O *riff* da canción é ben pesado, comparado con outros sinxelos da banda.

## Cancións 
; CD single
# "Zombie" (Edit) – 4:13
# "Away" – 2:39
# "I Don't Need" – 3:32

Os lados-b non foron lanzados antes. "Away" forma parte da banda sonora da película *Clueless*.

; Edición limitada
# "Zombie" – 5:08
# "Waltzing Back" – 3:45
# "Linger" – 5:25

Tanto "Waltzing Back" como "Linger" foron gravadas ao vivo no Fleadh Festival o 11 de xuño de 1994.

;CD promocional
# "Zombie" (Edit) – 3:55
# "Zombie" (Álbum version) – 5:06

;Sinxelo en 7"
# "Zombie"
# "Away"
Imperio colonial francés

miniatura|400px|As áreas en cor azul formaron parte do imperio colonial francés nalgún momento da súa historia.
Francia tivo posesións coloniais, en varias formas, dende comezos do século XVII ata os anos 60. Entre 1919 e 1939, na súa cúspide, o segundo imperio colonial francés estendíase por máis de 13&nbsp;500&nbsp;000&nbsp;km² de terra. Incluíndo a Francia metropolitana.

O que queda hoxe en día deste grande imperio son centos de illas e arquipélagos localizados no Atlántico norte, no Caribe, no océano Índico, no Pacífico (no sur e no norte) e no Océano Antártico, así como tamén un territorio continental en América do Sur, a Güiana Francesa, que, sumada ó anteriormente mencionado, dá 123.150&nbsp;km², o que se traduce en só o 1% da área do imperio colonial francés anterior a 1939, con 2&nbsp;800&nbsp;000 persoas vivindo neses territorios en 2020. Todas estas gozan de representación política total a nivel nacional, así coma tamén varían os graos de autonomía lexislativa e forman parte da rexión ultraperiférica da Unión Europea.

A maior parte do imperio estivo controlada polas Forzas Coloniais Francesas.
Orto

[dereita|miniatura|Imaxe final do orto solar en Cua Lo, [Vietnam.]] 
**Orto** significa levantamento ou saída dun astro dende o plano horizontal leste. É resultado da rotación terrestre de oeste a leste, que fai que para o observador terrestre pareza que a estrela sae polo leste e se pon polo oeste. Polo tanto, o orto do Sol equivale ao amencer terrestre (existindo amenceres en cada corpo celeste que orbita unha estrela). No seu uso cotián amencer fai referencia ao período de tempo entre o clarear do día e a saída total do sol polo leste.
Tecnicamente o orto prodúcese cando o limbo superior da esfera helíaca aparece tanxente ao horizonte leste local, e remata cando o limbo inferior da esfera helíaca aparece tanxente ao horizonte leste local.

## Efectos da refracción atmosférica 
dereita|miniatura|500px|Diagrama do Sol ao amencer, mostrando os efectos da refracción atmosférica.

A refracción da luz solar ao chegar á atmosfera terrestre fai que chegue a luz cando o Sol aínda non se atopa no horizonte real, facendo que se vexa saír o sol, cando aínda está a 0,83º do horizonte real cando se ve saír pola mañá.
Medido dende o mediodía local, o orto caracterízase polo ángulo horario -Φ, onde:

:\cos{\phi} = -\tan{\lambda} \tan{\delta} \,

sendo λ a latitude do lugar, e δ a declinación solar. No ocaso acontece nun ángulo horario Φ.

Os termos **alba** (*albor*, *alborada*, pola cor branca da atmosfera) e **aurora** (do latín *aurum* 'ouro'; e *hora*,do latín *horae* = 'horas', a hora dourada); son fases do crepúsculo matutino (primeiro clarea, e despois dourase o ceo), e son tamén descricións verbais tradicionais do mesmo fenómeno físico xusto antes da saída do sol. Do mesmo xeito á fin do día, a refracción atmosférica alonga a duración do día ou o crepúsculo vespertino despois do solpor.

## Orto helíaco 
[miniatura|300px|Orto helíaco de [Alfa Canis Majoris|Sirio]]
En astronomía o termo **orto helíaco** fai referencia ao orto de calquera estrela xusto antes do orto do propio sol e despois de ter desaparecido a estrela polo horizonte occidental uns seis meses antes, o que servía nas culturas antigas coma sistema de datación do ano sideral.

## Véxase tamén 
### Outros artigos 
* Ocaso
* Equinoccio
* Eclíptica
J.J. O’Connell

'''JJ "Ginger" O'Connell''' (1887–1944) foi un tenente xeneral das Forzas de Defensa Irlandesas.

Naceu no condado de Mayo e estudou no University College Dublin, dende 1912 ata 1914 estivo no Exército dos Estados Unidos.

En 1914 regresou a Irlanda, ingresando nos Voluntarios Irlandeses.

En 1916 foi enviado a Cork por Eoin MacNeill para evitar o Alzamento de Pascua; tralo Alzamento foi arrestado e ingresou en prisión. Durante a Guerra da Independencia Irlandesa foi membro do Irish Republican Army como asistente de Richard Mulcahy.

Na división do IRA despois de que o Dáil Éireann ratificara o Tratado Anglo-Irlandés, apoiou o tratado e foi nomeado Xefe Adxunto do Estado Maior no novo exército do Estado Libre Irlandés, o exército nacional. O 26 de xuño de 1922 foi secuestrado polas forzas contrarias ao tratado dirixidas por Ernie O'Malley, como represalia polo arresto dun oficial anti-tratado. O seu secuestro foi un factor determinante no estoupido da Guerra Civil Irlandesa, cando as forzas do goberno pro-tratado atacaron ás forzas contrarias ao tratado que se encontraban ocupando Four Courts dous días antes. O'Connell sobreviviu aos ataques e pasou o resto da Guerra Civil como asistente de Eoin O'Duffy e Richard Mulcahy.

Ocupou varios cargos nas forzas armadas irlandesas, incluíndo o de xefe da intelixencia ata a súa morte en 1944, cando tiña 57 anos.
Agustín López Peña

**Agustín López Peña**, é un político galego.

## Traxectoria
Nas primeiras eleccións democráticas encabezou a candidatura da UCD á alcaldía do Irixo e foi elixido alcalde. Volveu ser elixido alcalde por Coalición Galega nas municipais de 1983 con maioría absoluta. Nas municipais de 1987 aínda que obtivo a maioría absoluta coa candidatura de CPG, o candidado de AP-CdeG saíu elixido alcalde cos votos de CDS e mais dun dos concelleiros de CPG.

## Véxase tamén
### Outros artigos
*Eleccións municipais no Irixo
*O Irixo: alcaldes en democracia (1979-2021)
Shelvin Mack

**Shelvin Bernard Mack, Jr.**, nado o 22 de abril de 1990 en Lexington, Kentucky, é un xogador americano de baloncesto profesional.

## Traxectoria profesional 
O 23 de xuño de 2011, Mack foi elixido na 34ª posición do Draft da NBA de 2011 polos Washington Wizards. O 28 de outubro de 2012, os Wizards cortaron a Mack. Asinou de novo cos Wizards o 25 de decembro de 2012, pero foi cortado o 7 de xaneiro de 2013.

O 17 de xaneiro de 2013, asinou un contrato de dez días cos Philadelphia 76ers. Asinou un segundo contrato de dez días o 28 de xaneiro de 2013.

O 6 de marzo de 2013, asinou un contrato de dez días cos Atlanta Hawks. Asinou un segundo contrato de dez días o 16 de marzo de 2013. O 26 de marzo de 2013, asinou cos Hawks un contrato por dúas tempadas.

O 18 de febreiro de 2016, Mack foi traspasado ós Utah Jazz nun traspaso entre os Hawks, os Jazz e os Chicago Bulls.

O 9 de xullo de 2017, Mack asinou cos Orlando Magic. O 25 de xuño de 2018, foi cortado polos Magic.

O 7 de agosto de 2018, Mack asinou cos Memphis Grizzlies.

O 7 de febreiro de 2019, Mack foi traspasado ós Atlanta Hawks a cambio de Tyler Dorsey. Foi cortado polos Hawks o día seguinte.

O 10 de febreiro de 2019, Mack asinou cos Charlotte Hornets.

O 25 de xullo de 2019, Mack asinou un contrato de dous anos co Olimpia Milano.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Leiognátidos

miniatura|300px|*Leiognathus splendens*
Os **Leiognátidos** (Leiognathidae) son unha familia de peixes mariños incluída na orde dos Perciformes, con algunhas especies de auga doce. Están distribuídos polo oeste do Pacífico e océano Índico, aínda que algunhas especies penetraron no Mediterráneo a través do canal de Suez.

## Características 
Corpo oval, alto, fortemente comprimido lateralmente, coa cabeza núa pero provista de cristas óseas na parte superior. Boca moi pequena e moi protráctil.

Unha aleta dorsal continua, con 8-9 espiñas na parte anterior, levantadas e cun mecanismo de bloqueo, seguidas por 15-17 radios brandos na parte posterior; anal con tres espiñas e 13-15 radios brandos. A ámbolos lados das bases das aletas dorsal e anal, unhas pequenas espiñas. Pectorais e pelvianas pequenas e caudal furcada.

## Clasificación 
Comprende tres xéneros e máis de corenta especies:
* Xénero *Gazza* (Rüppell, 1835)
* Xénero *Leiognathus* (Lacepède, 1802)
* Xénero *Secutor* (Gistel, 1848)

## Véxase tamén 
### Ligazóns externas 
*Taxonomía  no ITIS
Letrínidos

miniatura|300px|*Lethrinus harak*
Os **Letrínidos** (Lethrinidae) son unha familia de peixes mariños incluída na orde dos Perciformes. Están distribuídos por augas tropicais do Indopacífico occidental, aínda que a especie *Lethrinus atlanticus* se estende pola costa de África occidental, incluído o Mediterráneo.

## Características 
Corpo oblongo e comprimido. Unha aleta dorsal continua, con 10 espiñas e 8-10 radios brandos; a anal con 3 espiñas e 8-10 radios brandos; as pectorais longas e afiadas; as pelvianas de inserción torácida, cunha espiña e 5 radios brandos; caudal fendida.

Son peixes carnívoros que se alimentan no fondo de mares costeiros, principalmente cerca dos arrecifes de coral; algunhas especies posúen fortes molares cos que trituran as cunchas dos moluscos. 

Varias especies son hermafroditas protoxinos (é dicir, con inversión de sexo de femias a machos).

## Clasificación 
Divídese en dúas subfamilias e cinco xéneros:
* Subfamilia Lethrininae: 
** Xénero *Lethrinus* (CuvierDesam, 1829)
* Subfamilia Monotaxinae: 
** Xénero *Gnathodentex* (Bleeker, 1873)
** Xénero *Gymnocranius* (Klunzinger, 1870)
** Xénero *Monotaxis* (peces) (Bennett, 1830 )
** Xénero *Wattsia* (Chan e Chilvers, 1974)

## Véxase tamén 
### Ligazóns externas 
* Taxonomía FishBase 
*Taxonomía ITIS
Distrito de Mpigi

O **distrito de Mpigi** é un distrito da Rexión Central de Uganda. O seu nome provén da localidade capital, Mpigi.

Limita co distrito de Wakiso polo norte e polo leste, co distrito de Kalangala polo sur, co distrito de Kalungu polo suroeste, co distrito de Butambala polo oeste e co distrito de Mityana polo noroeste.

Nos 1970 o distrito Mpigi abarcaba os condados do reino de Buganda de Kyaddondo, Busiro, Mawokota, Butambala e Gomba. Durante os 1990s, Kyaddondo e Busiro pasaron a formar o distrito de Wakiso. En 2010, Gomba separouse para formar distrito de Gomba e Butambala converteuse no distrito de Butambala. Ao final ficou Mawokota como único constituínte do Distrito Mpigi.

A poboación de Mpigi, no 2002, estimouse en 187.800 habitantes. O distrito é primordialmente rural, coa agricultura como base económica.

## Notas 
## Véxase tamén 
### Ligazóns externas 
* Uganda Humanist Schools Trust
* Uganda Humanist Schools: A Golden Opportunity to Support a Vision!
Lobótidos

Os **Lobótidos** (Lobotidae) son unha familia de peixes mariños incluída na orde dos Perciformes. Distribúense por mares tropicais (India, Nova Guinea, Mediterráneo).

## Características 
Poden alcanzar unha lonxitude máxima de 1 m, cunha cabeza triangular. O trazo característico é a aleta caudal redondeada e a dorsal e anal tamén redondeadas na parte posterior, o que dá unha imaxe de ter unha cola tripla. O nome vén do grego *lobos*, "lobo da orella", polo aspecto lobulado da parte posterior.

Aleta dorsal cunha primeira parte con 11-12 espiñas e unha segunda con 14-16 radios brandos; anal con 3 espiñas e 11 radios brandos; pectorais pequenas; pelvianas cunha espiña, anterior e ben aparente.

## Clasificación 
Só contén un xénero, con dúas especies:
* *Lobotes pacificus* (Gilbert en Jordan e Evermann, 1898) 
* *Lobotes surinamensis* (Bloch, 1790)
miniatura|300px|*Lobotes surinamensis*|centro
## Véxase tamén 
### Ligazóns externas
Distrito de Mubende

O **distrito de Mubende** é un distrito da Rexión Central de Uganda, chamado así pola súa localidade capital, Mubende. O distrito reduciuse de tamaño en xullo de 2005 coa creación do distrito de Mityana.
No 2002 tiña unha poboación estimada dunhas 436.500 persoas.
A principal actividade económica é a agricultura.

Limita co distrito de Kyankwanzi polo norte, co distrito de Kiboga polo nordeste e co distrito de Mityana polo leste, co distrito de Gomba e co distrito de Sembabule polo sur, co distrito de Kyegegwa polo sueste e co distrito de Kibaale polo noroeste.

Ten unha área de aproximadamente 4.645&nbsp;km2. Posúe quince gobernos locais:

# Bagezza
# Bukuya
# Butoloogo
# Kalwaana
# Kasambya
# Kassanda
# Kiganda
# Kigando
# Kitenga
# Kitumbi
# Kiyuuni
# Maduudu
# Mubende
# Mwezi
# Nabingoola

## Véxase tamén
### Ligazóns externas
*Mubende District Portal 
*About Mubende District